આજે લગભગ પંદર-સત્તર વર્ષ પછી હું જોઉં છુ તો અમારા જેટલા ઓળખીતાઓ છે એમાંથી મોટાભાગના લોકોના બાળકો અંગ્રેજી માધ્યમની શાળાઓમાં જ જાય છે. કેટલાક ગુજરાતી સાહિત્યપ્રેમીઓ અને ગુજરાતી પ્રત્યે પક્ષપાત ધરાવતા લોકોના બાળકો પણ બાલમંદિરથી અંગ્રેજી માધ્યમમાં જ જાય છે. એવી વાતો પણ સાંભળી છે કે એ લોકોને ત્યાં અંગ્રેજી બોલવાની પ્રેક્ટીસ પાડવામાં આવે છે જેથી મન અંગ્રેજીમાં વિચાર કરી શકે.